Els Verds de Gandia ratificaran les propostes del CLGS
Els Verds de Gandia / Noticies / Els Verds de Gandia ratificaran les propostes del CLGS si són elegits per l’Alcaldia
Els Verds de Gandia ratificaran les propostes del CLGS si són elegits per l’Alcaldia
Membres del Col·lectiu de Lesbianes, Gais, Transsexuals i Bisexuals de Gandia s’han acostat a la seu del grup ecologista per presentar les seues propostes de cara a les pròximes eleccions municipals.
La principal preocupació és l’escassa visibilitat que tenen les seues accions per salvaguardar els interessos d’aquest col·lectiu a la ciutat. Un fet que no seguirà així amb Els Verds al Consistori.
“Anem a liderar un pacte comarcal per protegir i normalitzar la situació de persones amb orientacions sexuals diferents. La discriminació de gènere ja no té cabuda en aquesta societat” -ha dit Joan Francesc Peris.
Per a això, el CLGS suggereix crear una Oficina Municipal que coordine les polítiques d’igualtat i de diversitat sexual, i que servisca com a marc per a atendre membres d’aquest col·lectiu que pateixen tractes discriminatoris.
També es demana ajuda institucional per donar suport a actes públics com el Dia de l’Orgull Gai o esdeveniments de conscienciació sobre la SIDA. Peris ha assenyalat que “Els Verds crearem un espai a l’Administració per tractar polítiques de desigualtat i de discriminació sexual“.
Un altre dels punts importants és el relatiu al turisme LGTB. La idea passa per recuperar accions de promoció que dinamitzen l’arribada de visitants que busquen un oci específic a les seues orientacions; com el Gandia Beach Pride, la celebració del Safor Orgull o l’impuls d’activitats culturals com festivals de cinema, de literatura o teatre de temàtica LGTB.
Finalment, s’ha parlat sobre el tema del protocol d’actuació contra la LGTBfòbia en l’administració municipal, així com el tractament informatiu que s’ha de tenir en tocar temes de gènere i orientació sexual. “Donarem suport a la formació dels treballadors públics en diversitat de gènere, des de la policia i els assistents socials fins als professors d’institut i resta de funcionaris. Gandia ha de ser un exemple de tolerància i respecte cap a tots els ciutadans, siga quina siga la seua orientació sexual” -ha dit Peris.
← Los Verdes de Gandia ratificarán las propuestas del CLGS si son elegidos para la Alcaldía
Los Verdes inician campaña condenando abusos en el sistema electoral y ofreciendo propuestas →